Տատյանա Ֆրունզե

**Տատյանա Միխայլովնա Ֆրունզե** ( ), ​​խորհրդային քիմիկոս, քիմիական գիտությունների դոկտոր, պրոֆեսոր (1969), Միխայիլ Ֆրունզեի դուստրը։

## Կենսագրություն
Տատյանա Ֆրունզեն ծնվել է 1920 թվականի օգոստոսի 2-ին, խորհրդային կուսակցական, պետական և ռազմական գործիչ, ռազմական տեսաբան Միխայիլ Ֆրունզեի ընտանիքում։ 1925 թվականին մահացել է Տատյանայի հայրը, իսկ մեկ տարի անց՝ մայրը։ Ծնողների մահից հետո Տատյանան կրտսեր եղբոր հետ որոշ ժամանակ ապրել է տատիկի մոտ։ Տատիկի մահից հետո նրանց որդեգրել է ընտանիքի ընկեր, հեղափոխական Կլիմենտ Վորոշիլով։

Խորհրդային զորահրամանատար, ԽՍՀՄ առաջին մարշալներից մեկը՝ Սեմյոն Բուդյոննին, իր հուշերում գրել է՝ ։

Դ.Ի.Մենդելեևի անվան ռուսական քիմիական տեխնոլոգիական համալսարանն ավարտելուց հետո Տատյանա Ֆրունզեն աշխատել է Մոսկվայի Ն.Դ. Զելինսկու անվան օրգանական քիմիայի ինստիտուտում, զբաղվել պոլիամիդների քիմիայի հետազոտությամբ և այդ թեմայով էլ պաշտպանել իր թեկնածուական թեզը։

1954 թվականին տեղափոխվել է նոր հիմնադրված Ռուսաստանի գիտությունների ակադեմիայի Ալեքսանդր Նեսմեյանովի անվան տարրօրգանական միացությունների ինստիտուտը և մի քանի տարի անց պաշտպանել է դոկտորական ատենախոսություն՝ «Հետազոտություն սինթետիկ հետերոցոչ պոլիամիդների բնագավառում» թեմայով։ 1964 թվականին ղեկավարել է ինստիտուտի նորաստեղծ պոլիմերացման պրոցեսների լաբորատորիան։

Մոտ տաս տարի եղել է Օրգանական քիմիայի բարձրագույն ատեստավորման հանձնաժողովի փորձագիտական ​​խորհրդի անդամ և ԽՍՀՄ գիտությունների ակադեմիայի նախագահությանը կից մակրոմոլեկուլային միացությունների խորհրդի անդամ։

Գիտական ​​աշխատանքից բացի Տատյանա Ֆրունզեն զբաղվել է սոցիալական աշխատանքով․ 1968-1991 թվականներին եղել է խորհրդային կանանց կոմիտեի նախագահի տեղակալ, մասնակցել է հոր ժառանգության պահպանմանը։

2008 թվականի դեկտեմբերին Տատյանա Ֆրունզեի բնակարանը կողոպտվել է, որի ընթացքում անհետացել են Միխայիլ Ֆրունզեի պարգևները։ Գողերը հայտնաբերվելուց հետո մի շարք արժեքավոր իրեր հետ են վերադարձվել։

2020 թվականի օգոստոսին Տատյանա Ֆրունզեն նշել է իր 100-ամյակը, այդ ժամանակ նա դստեր՝ Ելենայի հետ, ապրել է Մոսկվայում։

Բազմաթիվ գիտական ​​աշխատությունների և մի քանի գյուտերի հեղինակ է։

Տատյանա Ֆրունզեն մահացել է Մոսկվայում, 2024 թվականի հունվարի 16-ին՝ 103 տարեկանում։

## Ընտանիք
*Ամուսին՝ գեներալ-գնդապետ Անատոլի Գեորգիևիչ Պավլով (1920-2007 թթ.)
*Որդի՝ Թիմուր Անատոլևիչ Պավլովը (1944-2008 թթ․, անվանվել է Տատյանայի եղբոր պատվին)
*Դուստր՝ Ելենա Անատոլևնա Պավլովան (1948 թ․, քիմիկոս, գիտնական)
*Թոռներ և ծոռներ

## Պարգևներ
*Աշխատանքային կարմիր դրոշի շքանշան
*Ժողովուրդների բարեկամության շքանշան (16 հունվար, 1981)
*«Պատվո նշան» շքանշան (30 դեկտեմբեր, 1990)
*«1941-1945 թվականների Հայրենական մեծ պատերազմում Գերմանիայի դեմ տարած հաղթանակի համար» մեդալ (1945)
*«Բարեկամություն» մեդալ (Մոնղոլիայի Ժողովրդական Հանրապետություն)

## Արտաքին հղումներ
* Татьяна Михайловна Фрунзе (к 60-летию со дня рождения) // «Высокомолекулярные соединения», 1981 
* Краткая биография на сайте дома-музея М. В. Фрунзе 
* Публикации на Math-Net.Ru
* Фрунзе в киножурнале «Москва», 1975, № 18 (Посвящается женщинам)

## Ծանոթագրություններ

Կատեգորիա:Գիտնականներ այբբենական կարգով
Կատեգորիա:Խորհրդային կին գիտնականներ
Կատեգորիա:Խորհրդային կին քիմիկոսներ
Կատեգորիա:Խորհրդային քիմիկոսներ
Կատեգորիա:Ռուս կին գիտնականներ
Կատեգորիա:Ռուս կին քիմիկոսներ
Կատեգորիա:Քիմիական գիտությունների դոկտորներ